[{"text_idx": "#000005", "text": "Wyt ti\u2019n falch o dderbyn dy glod yn iawn am dy fuddugoliaeth no\u0302l yn 2018?"}, {"text_idx": "#000007", "text": "Wnes di son ar y llwyfan eleni dy fod methu darllen llyfr heb bensil yn dy law i wneud nodiadau! Oes gen ti arferion tebyg pan wyt ti\u2019n ysgrifennu hefyd?\nAr hyn o bryd, dwi'n eithriadol o chwit-chwat efo fy sgwennu, felly dwi ddim yn meddwl bod hawl gen i i drafod arferion arbennig. Ond wedi dweud hyn, am flynyddoedd, ro'n i'n cadw cofnod o bob dyfyniad hyfryd ro'n i'n ei ddarllen neu'n ei glywed, bob gair newydd a diddorol. Achos fel hyn mae sgwennwyr yn datblygu. Mae'n rhaid bod yn gwbl effro i'r holl ddylanwadau o'ch cwmpas.\nPan wyt ti\u2019n ysgrifennu, beth sy\u2019n dy ysbrydoli di?\nDwi'n dwyn ysbrydoliaeth o bob man, o bob dim. Mae 'na lyfrau a phodlediadau a chaneuon a ffilmiau a chymeriadau a sgyrsiau a chymaint, cymaint mwy sy'n dylanwadu ar beth dwi'n ei sgwennu. Ac os fydda i fyth yn teimlo fy hun yn rhygnu mlaen efo ryw stori neu'i gilydd, mi af am dro hir, hir - dyma'r peth sydd wastad yn ddibynadwy pan fydda i'n teimlo'n styc a ddim yn gwybod pa drywydd i'w ddilyn nesaf."}, {"text_idx": "#000010", "text": "Be fysa dy gyngor di i rywun sy\u2019n meddwl am gystadlu yn un o\u2019r prif gystadlaethau am y tro cyntaf?\nEH: Amdani. Peidiwch byth, byth a chwestiynu a ydych chi'n ddigon da i gystadlu, er mor naturiol ydi hynny. Dwi'n grediniol bod yna allu tu mewn i bob un ohonom i adrodd stori, a'i hadrodd hi'n dda. Peidiwch a\u0302 gadael i'r diawl bach mewnol eich dal chi'n o\u0302l rhag y posibilrwydd o dderbyn beirniadaeth adeiladol, a bod eich gwaith yn cael gweld golau dydd."}]